เปิดชัดๆ 3 ฉาก ไทยเผชิญโควิด-19 จากรุนแรงสุด ถึงคุมได้ คาดเดือนที่ระบาดพีคสุด 
ตัวเลขผู้ติดเชื้อโควิด-19 ในไทยวิ่งทะยานไม่หยุด มิหนำซ้ำยังเพิ่มขึ้นพรวดๆ กว่าเท่าตัวในช่วงไม่กี่วันที่ผ่านมานี้ จากเคยเจอเพิ่มหลักหน่วย กลายเป็นหลักสิบ และคาดว่าจะเพิ่มหลักร้อยในอีกไม่ช้า ประชาชนบางส่วนเริ่มกังวล จนต้องกักตุนอาหาร บางส่วนเริ่มพบว่ามีคนรู้จักคุ้นหน้าติดเชื้อทีมข่าวเจาะประเด็นไทยรัฐออนไลน์ พาไปดูสิ่งที่คาดว่าจะเกิดขึ้นกับประเทศไทยตั้งแต่นาทีนี้เรื่อยไปจนถึงปี 2564 โดยเป็นการคาดการณ์การระบาดและมาตรการในระยะที่ 3 โรคติดเชื้อไวรัสโคโรนา 2019(โควิด-19) จากศูนย์ปฏิบัติการตอบโต้ภาวะฉุกเฉิน กรมควบคุมโรค กระทรวงสาธารณสุขโดยศูนย์ปฏิบัติการตอบโต้ภาวะฉุกเฉิน กรมควบคุมโรค กระทรวงสาธารณสุข ได้คาดการณ์การระบาดและมาตรการในระยะที่ 3 ของโรคติดเชื้อไวรัสโคโรนา 2019โดยมีสมมติฐาน คือ หากการระบาดเกิดขึ้นอย่างรวดเร็วมากจะระบาดแบบระลอกเดียวจบ แต่หากการะบาดชะลอลงได้ในระดับหนึ่ง จะเห็นแนวโน้มการเกิดโรคเป็นฤดูกาล ผลการคาดการณ์ แสดงได้ใน 3 ฉากทัศน์ ดังนี้ฉากทัศน์ที่ 1 : สถานการณ์ที่การควบคุมโรคไม่มีประสิทธิภาพ (รุนแรงที่สุด)ผู้ติดเชื้อ 1 คน จะสามารถแพร่เชื้อไปสู่ผู้อื่นได้อีก 2.2 คน การระบาดจะเพิ่มขึ้นอย่างรวดเร็วมากผู้ป่วยเพิ่มขึ้นเป็นเท่าตัวทุกสัปดาห์ ตั้งแต่เดือนมีนาคม 2563 เป็นต้นไป จนพบผู้ป่วยต่อสัปดาห์สูงสุดในเดือนสิงหาคม 2563จำนวนผู้ป่วย รวมทั้งสิ้นประมาณ 16.7 ล้านคนใน 1 ปีฉากทัศน์ที่ 2 : สถานการณ์ที่สามารถชะลอการระบาดได้พอสมควรผู้ติดเชื้อสามารถแพร่เชื้อไปสู่ผู้อื่น ได้เพียง 1.8 คนการระบาดในวงกว้างจะเกิดขึ้นอย่างช้าๆ จนเข้าสู่จุดที่พบผู้ป่วยต่อสัปดาห์สูงสุดในเดือนมกราคม-กุมภาพันธ์ 2564 จำนวน 480000 คนต่อสัปดาห์ฉากทัศน์ที่ 3 : สถานการณ์ที่สามารถควบคุมโรคได้ดีผู้ติดเชื้อสามารถแพร่เชื้อไปสู่ผู้อื่น ได้เพียง 1.6 คน เกิดการระบาดตามฤดูกาลในแต่ละปี และกลายเป็นโรคประจำถิ่นคล้ายกับไข้หวัดใหญ่โดยการคาดการณ์นี้ เป็นเพียงการคำนวณโดยใช้แบบจำลองทางคณิตศาสตร์ บนพื้นฐานของข้อมูลธรรมชาติของโรคระบาดวิทยาที่มีในปัจจุบัน ยังไม่ได้พิจารณาปัจจัยการป้องกันควบคุมโรคและการรักษา เช่น การงดการจัดกิจกรรมรวมคนจำนวนมาก การใช้ยา ซึ่งยังต้องรอข้อมูลประสิทธิผลของการรักษา และวัคซีน ซึ่งอาจมีขึ้นในอนาคต หากมีข้อมูลเหล่านี้เพิ่มเติมจะนำมาคาดการณ์อีกครั้งในภายหน้า.
พาไปดูสิ่งที่คาดว่าจะเกิดขึ้นกับประเทศไทยตั้งแต่นาทีนี้เรื่อยไปจนถึงปี 2564 โดยเป็นการคาดการณ์การระบาดและมาตรการในระยะที่ 3 โรคติดเชื้อไวรัสโคโรนา 2019 จากศูนย์ปฏิบัติการตอบโต้ภาวะฉุกเฉิน 
โควิด-19,ไวรัสโคโรนา,ไวรัสโคโรน่า,สถานการณ์ COVID-19,ข่าววันนี้,ข่าวร้อน,ข่าวทั่วไป